**Մարզպետի տեղակալ Լևոն Սարգսյանը ելույթ ունեցավ Եվրամիության պատվիրակության ղեկավար Պյոտր Սվիտալսկու և Եվրամիության անդամ երկրների դեսպանների հետ հանդիպմանը 15.04.2016**

 Ապրիլի 15-ին աշխատանքային այցով Տավուշի մարզում էին Հայաստանում Եվրամիության պատվիրակության ղեկավար Պյոտր Սվիտալսկին, Հայաստանի Հանրապետությունում Գերմանիայի Դաշնային Հանրապետության, Չեխիայի, Իտալիայի և Լիտվայի Հանրապետությունների արտակարգ և լիազոր դեսպաններ Մաթիաս Քիսլերը, Պետր Միկիսկան, Ջովաննի Ռիչուլլին, Էրիկաս Պետրիկասը: Տավուշի մարզպետարանում նրանց ընդունեց մարզպետի տեղակալ Լևոն Սարգսյանը: Հանդիպմանը ներկա էին նաև մարզպետի տեղակալ Կարեն Ադամյանը և մարզպետարանի աշխատակազմի ղեկավար Սվետլանա Դավթյանը: Մարզպետի տեղակալ Լևոն Սարգսյանը ՀՀ Տավուշի մարզպետ Հովիկ Աբովյանի անունից ողջունեց հյուրերին, կարևորեց Արևելյան գործընկերության շրջանակներում մարզում իրականացվող ծրագրերը, ներկայացրեց մարզի տնտեսական բնութագիրը, գրավչությունը: Նա նաև շնորհակալություն հայտնեց նման քննարկում կազմակերպելու համար և վստահություն հայտնեց, որ իրականացվող ծրագրերի շրջանակներում առաջիկայում ևս կշարունակվի համատեղ աշխատանքն ու համագործակցությունը: